Document ID: 32006R0035

ΚΑΝΟΝΙΣΜΌΣ (ΕΚ) αριθ. 35/2006 ΤΗΣ ΕΠΙΤΡΟΠΉΣ
της 11ης Ιανουαρίου 2006
για τροποποίηση των παραρτημάτων Ι, V και VII του κανονισμού (ΕΟΚ) αριθ. 3030/93 του Συμβουλίου περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), και ιδίως το άρθρο 19,
Εκτιμώντας τα ακόλουθα:
(1)
Για την υλοποίηση του μνημονίου συμφωνίας μεταξύ της Ευρωπαϊκής Επιτροπής και του κινέζου ομόλογού της είναι απαραίτητο να επανεισαχθούν οι αρχικές διατάξεις του παραρτήματος Ι όσον αφορά την περιγραφή του προϊόντος.
(2)
Με την απόφαση 2005/948/EK (2) το Συμβούλιο ενέκρινε την υπογραφή και την προσωρινή εφαρμογή της διμερούς συμφωνίας μεταξύ της Ευρωπαϊκής Κοινότητας και της Δημοκρατίας της Λευκορωσίας για το εμπόριο κλωστοϋφαντουργικών προϊόντων.
(3)
Ως εκ τούτου ο κανονισμός (ΕΟΚ) αριθ. 3030/93 πρέπει να τροποποιηθεί αναλόγως.
(4)
Τα μέτρα που προβλέπονται στον παρόντα κανονισμό είναι σύμφωνα με την γνώμη της επιτροπής κλωστοϋφαντουργικών, η οποία συστάθηκε με το άρθρο 17 του κανονισμού (ΕΟΚ) αριθ. 3030/93,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3030/93 τροποποιείται ως εξής:
1)
Η παράγραφος 2 του παραρτήματος Ι αντικαθίσταται από το ακόλουθο κείμενο:
«2)
Ελλείψει διευκρινήσεων ως προς τη συστατική ύλη των προϊόντων των κατηγοριών 1 έως 114 καταγωγής Βιετνάμ ή Κίνας, τα προϊόντα αυτά θεωρούνται ότι συνίστανται αποκλειστικά από μαλλί ή τρίχες εκλεκτής ποιότητας, βαμβάκι ή συνθετικές ή τεχνητές ίνες.»
2)
Το παράρτημα V αντικαθίσταται από το κείμενο που περιλαμβάνεται στο παράρτημα Ι του παρόντος κανονισμού.
3)
Στο παράρτημα VII, ο πίνακας αντικαθίσταται από τον πίνακα που περιλαμβάνεται στο παράρτημα II του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από την δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
Βρυξέλλες, 11 Ιανουαρίου 2006.

Labels: 1
3
5